**Latvijas Universitātes Fizikas, matemātikas un optometrijas fakultātes**

**Latvijas Atklātās fizikas olimpiādes**

**nolikums**

**Apstiprināts:**

*Latvijas Universitātes*

*Fizikas, matemātikas un optometrijas fakultātes*

*Fizikas nodaļas valdes sēdē*

*2021. gada 27. janvārī*

*Fizikas nodaļas vadītājs, Guntars Kitenbergs*

1. **Latvijas Atklātās fizikas olimpiādes (turpmāk — Olimpiādes) mērķi un uzdevumi:**
   1. rosināt dalībnieku interesi par fiziku;
   2. veicināt dalībnieku fizikas zināšanu, kā arī pētniecisko un eksperimentālo prasmju padziļināto apguvi;
   3. popularizēt iespējas studēt ar fiziku saistītajās studiju programmās.
2. **Olimpiādes organizācija un vadība:**
   1. Olimpiādi organizē Latvijas Universitātes Fizikas, matemātikas un optometrijas fakultāte (turpmāk — LU FMOF), pēc nepieciešamības piesaistot reģionālus partnerus;
   2. Olimpiādes norises kārtību, Olimpiādes programmu un Olimpiādes vadītāju katru gadu nosaka ar Fizikas nodaļas valdes sēdes lēmumu;
   3. Olimpiādes vadītājs izveido Olimpiādes organizatoru komiteju un vada tās darbību;
   4. Olimpiādes vadītājs ir atbildīgs par Olimpiādes organizēšanu un norisi saskaņā ar šo Nolikumu un atbilstošajā gadā apstiprinātu Olimpiādes norisi un Olimpiādes programmu.
3. **Olimpiādes organizatoru komitejas pienākumi:**
   1. Olimpiādes vadītājs
      1. organizē Olimpiādi un saskaņo ar LU FMOF administrāciju Olimpiādes organizēšanai un norisei nepieciešamus resursus;
      2. nosaka un savlaicīgi informē organizatoru komitejas locekļus par viņu pienākumiem;
      3. deleģē divus vietniekus no organizatoru komitejas, kuri nepieciešamības gadījumā uzņemas Olimpiādes vadību;
      4. nodrošina potenciāliem Olimpiādes dalībniekiem un viņu fizikas skolotājiem pieejamu informāciju par Olimpiādes norisi;
      5. atbild par Olimpiādes uzdevumu atlasi un ekspertīzi atbilstoši Olimpiādes programmai;
      6. nodrošina vienlīdzīgus vērtēšanas kritērijus visās klašu grupās;
   2. Olimpiādes organizatori
      1. sagatavo olimpiādes uzdevumus atlasei un ekspertīzei;
      2. īsteno Olimpiādes norisi atbilstoši nolikumam, Olimpiādes norises kārtībai un Olimpiādes vadītāja norādījumiem;
      3. nosaka apbalvojumus Olimpiādes uzvarētājiem, konsultējoties ar Fizikas nodaļas valdi un Olimpiādes sponsoriem.
4. **Olimpiādes dalībnieki**
   1. Par Olimpiādes dalībnieku bez iepriekšējas atlases un skolu pārstāvniecības ierobežojumiem, neatkarīgi no sekmēm fizikā un dalības citās mācību konkursos un olimpiādēs var kļūt izglītojamais, kurš apgūst fizikas kursu pamatizglītības vai vidējās izglītības programmas ietvaros.
   2. Uzdevumu risināšanai dalībniekus iedala 9., 10., 11., 12. klašu grupās; katrai klašu grupai atbilstošajā uzdevumu komplektā tiek atlasīti uzdevumi saskaņā ar Olimpiādes programmu; ar organizatoru padomes norādi kādā no klašu grupām Olimpiādē var piedalīties arī jaunāku klašu izglītojamie.
5. **Olimpiādes norise**
   1. Izglītojamais par Olimpiādes dalībnieku kļūst reģistrējoties; Olimpiādes dalībnieku reģistrācija notiek saskaņā ar Olimpiādes norisē aprakstīto kārtību.
   2. Olimpiādes dalībnieki drīkst izmantot uzziņu materiālus, kuri nesatur uzdevumu risinājumus vai atbildes.
   3. Olimpiādes norises kārtība, organizatoru kontaktinformācija un Olimpiādes rezultātu publiskošanas datums tiek aprakstīti Olimpiādes norises kārtībā, kā arī dalībniekiem un viņu fizikas skolotājiem nosūtītajās e-pasta vēstulēs un Olimpiādes informatīvajā lapā.
   4. Olimpiādes uzdevumus risina četras astronomiskās stundas; viens no Olimpiādes uzdevumiem ir eksperimenta izskaidrošana, ko demonstrē uzdevumu risināšanas laikā.
   5. Olimpiādes dalībnieki uzdevumus risina patstāvīgi; organizatori ir tiesīgi nepieņemt Olimpiādes darbu izvērtēšanai, ja tiek pārkāpts Olimpiādes nolikums, vai pieprasīt papildus paskaidrojumus no dalībnieka citos īpašos gadījumos, kas ļauj apšaubīt darba izpildes patstāvību. Lēmumu par darba nepieņemšanu izvērtēšanai vai nepieciešamību papildus darba apspriešanai ar dalībnieku noformē rakstiski un apstiprina Olimpiādes vadītājs un viņa vietnieki, tā tiek nosūtīta izglītojamiem un viņu fizikas skolotājiem, izmantojot saziņai reģistrācijas pieteikumā norādītās e-pasta adreses. Papildus darba apspriešana notiek starp dalībnieku un organizatoru komitejas norīkotiem pārstāvjiem klātienē vai elektroniskā vidē saskaņā ar Olimpiādes norises kārtību.
   6. Olimpiādes darba valodas ir latviešu, krievu un angļu.
6. **Olimpiādes darbu izvērtēšanas kārtība un uzvarētāju noteikšana**
   1. Olimpiādes uzdevumi tiek vērtēti pēc vienotas punktu sistēmas, katrai klašu grupai ir vienoti vērtēšanas kritēriji; uzvarētāji tiek noteikti katrā klašu grupā atsevišķi.
   2. Godalgoto vietu sadalījumu un skaitu nosaka Olimpiādes organizatoru komiteja, izvērtējot dalībnieku iegūto punktu sadalījumu.
   3. Olimpiādes darbu ranžējumu pēc iegūto punktu summas ieraksta Olimpiādes protokolā. Olimpiādes protokolu apstiprina Fizikas nodaļas Valdes sēdē.
7. **Olimpiādes uzvarētāju apbalvošana**
   1. Olimpiādes uzvarētāju apbalvošana notiek tajā pašā mācību gadā līdz vasaras brīvdienām.
   2. Olimpiādes rezultātus paziņo fizikas olimpiādes interneta vietnē ne vēlāk kā viena mēneša laikā pēc Olimpiādes norises dienas; uzziņas par Olimpiādes rezultātiem ir pieejamas, sazinoties ar Olimpiādes organizatoriem.
   3. Olimpiādes uzvarētājus par apbalvošanas vietu un laiku informē personīgi ne vēlāk kā 10 dienas pirms Olimpiādes apbalvošanas ceremonijas.
   4. Balvu fondu, konsultējoties ar Fizikas nodaļas valdi un Olimpiādes sponsoriem nosaka Olimpiādes organizatoru komiteja; klašu grupās balvas ir līdzvērtīgas.
   5. Neizsniegtie apbalvojumi tiek saglabāti Olimpiādes balvu fondā.
   6. Balstoties uz Olimpiādē iegūtajiem rezultātiem, organizatoru komiteja iesaka dalībai Starptautiskās fizikas olimpiādes atlases sacensībās.
   7. Olimpiādes laureātus organizatoru komiteja iesaka dalībai skolēnu vasaras mācību nometnei “Alfa”.